钦定古今图书集成/明伦汇编/闺媛典/第089卷 > 金时绣妻陶氏〈妇潘氏附〉
## 钦定古今图书集成/明伦汇编/闺媛典/第089卷 > 金时绣妻陶氏〈妇潘氏附〉

按《仪真县志》：陶氏，金时绣妻。潘氏，绣子光遍妻。甲申，
金声桓叛仪真，大掠妇女。陶语潘曰：“男子可逃，吾与
汝妇人，不可势迫矣。宅后深池，即吾两人死所。”潘曰：
“柰幼姑何？”陶曰：“此岂忍留为贼有。”于是妇抱姑，姑抱
幼女，同溺于池死。